
Ehitusloa andmine (Jalgratta tee 8) 

1. ASJAOLUD JA MENETLUSE KÄIK

16.10.2017 ehitisregistri elektroonilisse keskkonda laekus läbivaatamiseks Jalgratta tee 8, Narva  suusasilla ehitamiseks ehitusloa taotlus koos ehitusprojektiga (linnavalitsuse dokumendiregistris nr 10455).

17.10.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr.  1712271/35283 menetluse nr 115438, ning suunatud arhitektuuri- ja planeerimise osakonnale, Linnamajandusametile  ja Arendus ja ökonoomika Ametile kooskõlastamiseks. 

Ehitusloa menetlus toimus ehitisregistri elektroonilises keskkonnas. Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

17.04.2018  lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud

09.05.2018 kõik kaasatud isikud kooskõlastasid ehitusprojekti.

Arhitektuuri osakond kooskõlastas tingimusega: „MTM 08.06.2015. a määruse nr 62 „Nõuded ehitusprojekti ekspertiisile“ § 3 lõike 1 punktist 5 ning lõike 4 punktist 1 tulenevalt teha ekspertiis ehitusprojektile. Olen seisukohal, et ekspertiis tuleb teha tööprojektile. Ekspertiis peab olema positiivse tulemusega.” 

2018 aasta kevad/suve hooaja jooksul Jalgratta tee 8 kinnistul Narva linn kavandab ümberehitada  olemasoleva jalgratta tee. Tööde teostamiseks ehitusluba on antud. Kuna ehitusobjektid jalgrattatee ja silla ehitus ristuvad, enne silla ehitustööde alustamist peab kooskõlastama silla ehitustööde ajagraafiku  jalgrattatee ümberehitamise tellijaga Narva Linna Arenduse ja Ökonoomika Ametiga.
Ehitusseadustiku § 42 lg 3 punkti 6 kohaselt ehitusloa kõrvaltingimusena võib eelkõige sätestada:  ehitise või ehitamise keerukusest tulenevad lisatingimused ehitamiseks või ehitusprojekti ekspertiisi tegemine.
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.
3. OTSUS

3.1.Anda ehitusluba Jalgratta tee 8 suusasilla ehitusprojekti töö nr 17123, projekteerija AS Pärnu EKE Projekt.

3.2. Kõrvaltingimus: kohustada Jalgratta tee 8 silla ehitustööde tellijat tööehitusprojektile tellida ekspertiis ning suusasilla ehitustööde teostamise graafik kooskõlastada Narva Linna Arenduse ja Ökonoomika Ametiga
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

Tarmo Tammiste


                                 Ants Liimets

      linnapea 




                     linnasekretär

